חמוס מפוספס סהרי

חמוס מפוספס סהרי (שם מדעי: Ictonyx libycus) הוא מין מיוחד ממשפחת הסמוריים החי באזור צפון אפריקה ומותאם לתנאי מדבר ואזורים צחיחים כמו במדבר סהרה. קרוב משפחתו היחיד הוא הבואש האפריקני.

מאפיינים 
אורך חמוס זה 55–70 ס"מ ומשקלו 200–600 גרם. הפרוותו חומה ומפוספסת בלבן בראש ובחלק הגוף העליון בצורה לא אחידה, וחומה ברגליים. האוזניים קטנות וורודות והלסתות קטנות וחזקות. לחמוס רגליים קצרות וזנב ארוך.

חמוסים אלה, כמו חיות מדבר רבות, יוצאים מהמאורה רק בלילה לחפש מזון. הם צדים בעיקר בעלי חיים קטנים כמו חרקים, עכברים, זוחלים, עופות וביציהם. ביום, החמוס מסתתר מהחום במאורות של בעלי חיים אחרים. החמוסים חיים לבדם למעט בתקופת הרבייה שמתרחשת באביב.

מין זה חי בטבע בצפון אפריקה במצרים, לוב, אלג'יריה, תוניסיה, מרוקו, מאלי, אתיופיה, צ'אד, ניז'ר, ניגריה, סודאן, סנגל ומדינות נוספות.

תת-מינים 
Ictonyx libyca multivittata
Ctonyx libyca rothschildi
Ictonyx libyca libyca
Ictonyx libyca oralis

קישורים חיצוניים

 חמוס מפוספס סהרי, באתר damisela

הערות שוליים 

בעלי חיים שתוארו ב-1833
טקסונים שתוארו בידי כריסטיאן גוטפריד אהרנברג
סמוריים
מרוקו: יונקים
מאוריטניה: יונקים
לוב: יונקים
תוניסיה: יונקים
הסהרה: בעלי חיים